अवैध रूप से मार्केट फीस वसूलने पर किसानों ने किया प्रदर्शन
सब्जीमंडीके आढ़तियों द्वारा सब्जी पर अवैध रूप से मार्केट फीस वसूलने के विरोध में सुबह किसानों ने आढ़तियों प्रशासन के खिलाफ प्रदर्शन कर नारेबाजी की। प्रदर्शन कर रहे किसान हरमीत सिंह, हरनाम सिंह, बूटा सिंह लाडी ने कहा कि सरकार ने दो साल पहले सब्जी से टैक्स माफ कर दिया था, लेकिन चीका मंडी के आढ़ती किसानों से 10 प्रतिशत के हिसाब से अवैध मार्केट फीस के नाम पर वसूली रहे हैं।
किसानों ने बताया कि मंडी आढ़ती पिछले काफी समय से फीस के नाम पर अवैध वसूली करते रहे हैं, लेकिन तो मार्केट कमेटी के कर्मचारी और ही अन्य अधिकारी किसानों की इस समस्या को जानने का प्रयास कर रहे हैं। किसानों ने आरोप लगाया कि आढ़तियों उनकी सब्जी बिना बोली के ही औने पौने दामों पर बेच देते हैं और बाद में उसमें से भी 10 प्रतिशत तक फीस के नाम पर काट कर किसानों को भुगतान किया जाता है, जिससे किसानों को दोहरी मार झेलनी पड़ रही है। किसानों ने सरकार से मांग की कि चीका अनाज मंडी के आढ़तियों द्वारा फीस के नाम पर की जा रही अवैध वसूली पर तुरंत रोक लगाई जाए।
^मंडी में सब्जी लेकर आने वाले किसानों से मात्र 5 प्रतिशत कमीशन लिया जाता है। आने वाले हर किसान की सब्जी उसकी सहमति के बाद ही बोली पर छोड़ी जाती है। जो किसान बहुत ही कम मात्रा में सब्जी लेकर आते हैं, उनसे गांठ के हिसाब से दो या चार रुपए लिए जाते हैं। दस प्रतिशत फीस वसूली के आरोप बिल्कुल निराधार हैं। श्रवणखट्टर, प्रधान, सब्जी मंडी एसोसिएशन, चीका।
^सब्जीमंडी ने अधिक फीस वसूलने की उन्हें जानकारी मिली है। यदि किसान इस संबंध में लिखित शिकायत देते हैं तो सारे मामले की जांच करवाई जाएगी। यदि कोई आढ़ती ऐसा करता मिला तो उसका लाइसेंस रद्द किया जाएगा। विरेंदरसिंह, सचिव, मार्केट कमेटी, चीका।
गुहला चीका| चीकासब्जी मंडी में सब्जी पर अधिक टैक्स वसूलने के विरोध में प्रदर्शन करते हुए किसान।
hin_Deva hin_Deva hin_Deva hin_Deva hin_Deva hin_Deva